กฎกระทรวงการแจ้งในกรณีที่ผู้รับหนังสือรับรองการแจ้งหรือผู้รับใบอนุญาตตายหรือสิ้นสภาพนิติบุคคล พ.ศ. 2562
วันที่ประกาศ: 2019-01-23

content: กฎกระทรวง การแจ้งในกรณีที่ผู้รับหนังสือรับรองการแจ้งหรือผู้รับใบอนุญาตตายหรือสิ้นสภาพนิติบุคคล พ.ศ. ๒๕๖๒
content: อาศัยอำนาจตามความในมาตรา ๕ วรรคหนึ่ง และมาตรา ๓๖ วรรคสาม แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกรณีที่ผู้รับหนังสือรับรองการแจ้งหรือผู้รับใบอนุญาตที่เป็นบุคคลธรรมดาตาย ให้ทายาทแจ้งต่ออธิบดีภายในสิบห้าวันนับแต่วันที่ผู้รับหนังสือรับรองการแจ้งหรือผู้รับใบอนุญาตตาย ในกรณีที่มีเหตุฉุกเฉินหรือมีเหตุจำเป็น หรือในกรณีที่ทายาทไม่อาจแจ้งด้วยตนเองตามวรรคหนึ่งได้ ให้ผู้จัดการมรดก ผู้ดำเนินการ
sectionNo: 1
content: หรือผู้มีหน้าที่ปฏิบัติการ เป็นผู้แจ้งต่ออธิบดี
sectionNo: 2
content: ข้อ ๒ ในกรณีที่ทายาทไม่ประสงค์จะผลิต นำเข้า ส่งออก ขาย นำผ่าน หรือมีไว้ในครอบครองเชื้อโรคหรือพิษจากสัตว์ต่อไป ให้ยุติการผลิต นำเข้า ส่งออก ขาย หรือนำผ่านเชื้อโรคหรือพิษจากสัตว์ และให้ทายาทหรือผู้จัดการมรดกทำลายหรือส่งมอบเชื้อโรคหรือพิษจากสัตว์ที่เหลืออยู่ตามมาตรา ๓๕ ต่อไป ให้ถือว่าการแจ้งตามข้อ ๑
sectionNo: 2
content: เป็นการแจ้งเลิกการผลิต นำเข้า ส่งออก ขาย นำผ่านหรือมีไว้ในครอบครองเชื้อโรคหรือพิษจากสัตว์ตามมาตรา ๓๓
sectionNo: 3
content: ข้อ ๓ ในกรณีที่ทายาทประสงค์จะผลิต นำเข้า ส่งออก ขาย นำผ่าน หรือมีไว้ในครอบครองเชื้อโรคหรือพิษจากสัตว์ต่อไป ให้หยุดการผลิต นำเข้า ส่งออก ขาย หรือนำผ่านเชื้อโรคหรือพิษจากสัตว์เป็นการชั่วคราว และให้ขอรับหนังสือรับรองการแจ้งหรือขอรับใบอนุญาตตามมาตรา ๒๑ หรือมาตรา ๒๒ แล้วแต่กรณี ทั้งนี้
sectionNo: 3
content: ในการขอรับหนังสือรับรองการแจ้งหรือขอรับใบอนุญาตดังกล่าว ให้แนบเอกสารการแจ้งตามข้อ ๑ ด้วย ในกรณีที่อธิบดีมีคำสั่งไม่ออกหนังสือรับรองการแจ้งหรือใบอนุญาตให้แก่ทายาท ให้ยุติการผลิต นำเข้า ส่งออก ขาย หรือนำผ่านเชื้อโรคหรือพิษจากสัตว์
sectionNo: 3
content: และให้ทายาทหรือผู้จัดการมรดกทำลายหรือส่งมอบเชื้อโรคหรือพิษจากสัตว์ที่เหลืออยู่ตามมาตรา ๓๕ นับแต่วันที่ได้รับคำสั่งนั้น
sectionNo: 4
content: ข้อ ๔ ในกรณีที่ผู้รับหนังสือรับรองการแจ้งหรือผู้รับใบอนุญาตที่เป็นนิติบุคคลสิ้นสภาพนิติบุคคล ให้ผู้ชำระบัญชี ผู้ดำเนินการ หรือผู้มีหน้าที่ปฏิบัติการแจ้งต่ออธิบดีภายในสิบห้าวันนับแต่วันที่ผู้รับหนังสือรับรองการแจ้งหรือผู้รับใบอนุญาตสิ้นสภาพนิติบุคคล และให้ยุติการผลิต นำเข้า ส่งออก ขาย
sectionNo: 4
content: หรือนำผ่านเชื้อโรคหรือพิษจากสัตว์ โดยให้ผู้ชำระบัญชีทำลายหรือส่งมอบเชื้อโรคหรือพิษจากสัตว์ที่เหลืออยู่ตามมาตรา ๓๕ ต่อไป ให้ถือว่าการแจ้งตามวรรคหนึ่งเป็นการแจ้งเลิกการผลิต นำเข้า ส่งออก ขาย นำผ่าน หรือมีไว้ในครอบครองเชื้อโรคหรือพิษจากสัตว์ตามมาตรา ๓๓
sectionNo: 5
content: ข้อ ๕ การแจ้งตามข้อ ๑ และข้อ ๔ ให้เป็นไปตามแบบที่อธิบดีกำหนดโดยประกาศในราชกิจจานุเบกษา
sectionNo: 6
content: ข้อ ๖ ในกรณีที่ผู้รับหนังสือรับรองการแจ้งหรือผู้รับใบอนุญาตตายหรือสิ้นสภาพนิติบุคคลก่อนวันที่กฎกระทรวงนี้ใช้บังคับ ให้บุคคลตามข้อ ๑ หรือข้อ ๔ แล้วแต่กรณี แจ้งต่ออธิบดีภายในสิบห้าวันนับแต่วันที่กฎกระทรวงนี้ใช้บังคับ
content: ให้ไว้ ณ วันที่ ๓ มกราคม พ.ศ. ๒๕๖๒ ปิยะสกล สกลสัตยาทร รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๖ วรรคหนึ่งและวรรคสาม แห่งพระราชบัญญัติเชื้อโรคและพิษจากสัตว์ พ.ศ. ๒๕๕๘ บัญญัติให้ในกรณีที่ผู้รับหนังสือรับรองการแจ้งหรือผู้รับใบอนุญาตตายหรือสิ้นสภาพนิติบุคคล ให้ทายาท ผู้จัดการมรดก ผู้ชำระบัญชี ผู้ดำเนินการ
content: หรือผู้มีหน้าที่ปฏิบัติการ แจ้งต่ออธิบดีกรมวิทยาศาสตร์การแพทย์ โดยการแจ้งให้เป็นตามหลักเกณฑ์ วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้